Fierce People

Fierce People er en dramathriller fra 2005. Filmen er regissert av Griffin Dunne og skrevet av Dirk Wittenborn, som også står bak boken med samme navn som filmen er basert på. Diane Lane, Anton Yelchin, Donald Sutherland, Chris Evans og Kristen Stewart spiller hovedrollene.

Handling 
Finn Earl (Anton Yelchin) er en 15 år gammel gutt som drømmer om å få tilbringe sommeren hos sin far i Sør-Amerika, der han studerer en gammel krigerstamme. Moren Liz (Diane Lane) er massasjeterapist, og hun har også et kokainproblem. I et forsøk på å bli frisk fra problemene og å få bedre kontakt med sønnen, insisterer hun i stedet på å flytte inn i et gjestehus hos familien til den rike eks-klienten Ogden C. Osbourne (Donald Sutherland) for sommeren.

Finn og Liz studerer der rikmannslivet på nært hold, og familien er like mystisk som den er eksentrisk. Finn forelsker seg i Osbournes barnebarn, Maya (Kristen Stewart) og blir venner med hennes eldre bror, Bryce (Chris Evans), samtidig som han kommer på godfot med Osbourne. Liz prøver også å få bukt med problemene sine, og ser ut til å være på bedringens vei. Men det viser seg straks at familien er eksentrisk på mer enn én måte, og at de er svært selektive når det gjelder å slippe inn nye medlemmer i sin eksklusive stamme.

Rolleliste

Eksterne lenker 
 
 

Filmer fra 2005
Canadiske dramafilmer
Dramafilmer fra USA
Thrillerfilmer fra USA
Engelskspråklige filmer